钦定古今图书集成/历象汇编/岁功典/第052卷 > 永遇乐〈午日〉 周紫芝
## 钦定古今图书集成/历象汇编/岁功典/第052卷 > 永遇乐〈午日〉 周紫芝

槐幄如云，燕泥犹湿，雨馀清暑。细草摇风，小荷擎雨，
时节还端午。碧罗窗底，依稀记得，闲系翠丝烟缕。到
如今、前欢如梦，还对彩绦无语。　榴花半吐，金刀犹
在，往事更堪重数。艾虎钗头，菖蒲酒里，旧约浑无据。
轻衫如雾，玉肌似削，人在画楼深处。想灵符、无人共
戴，翠眉暗聚。